- Jeg tænker det har en stor femtid foran sig for det kan bringe verden lidt tættere på den gode gamle verden vi havde før Corona, siger farmaceut Lars Ipsen fra firmaet Vepidan i Løgstør. Og den gode gamle verden er et simpelt håndtryk, som mange af os bruger, når vi hilser på folk. Under hele corona epidemien har sundhedsmyndighederne opfordret os alle til ikke at kramme og bruge håndtryk, når vi hilser, men det vil Vipidan nu lave om på Så nu har virksomheden ved Løgstør, med cirka 30 ansatte, udviklet en såkaldt beskyttelsesgele, der indkapsler smitsomme partikler, som derfor ikke kan trænge ind i cellerne og smitte med eksempelvis coronavirus. - Det er ganske simpelt. Man vasker sine hænder, spritter af og så bruger man vores produkt, "ren clean", som man smører ind i hænderne, lader det tørre lidt, og så virker gelen som en usynlig handske, som forhindrer overførsel af vira og bakterier, og er effektiv i tre fire timer, afhængigt af, at man ikke vasker hænder, forklarer Lars Ipsen. Ved brug af beskyttelses gelen undgår man hyppigere brug af håndsprit, samt får en længerevarende sikker beskyttelse med overførsel af smitte. Lars Ipsen og medarbejderne i firmaet har arbejdet med produktet i tre år, men det tog for alvor fat sidste år i april da coronaen var på sit højeste. - Vi er lige nu i gang med lanceringen af produkter, og har sendt prøver ud til samtlige apoteker i Danmark, og så håber vi at man tager godt imod vores produkter, lyder det fra farmaceuten. - Vores forventninger er, at det bliver stort det her, for vi har alle brug for det lige nu, slutter Lars Ipsen.

Referat:
En nordjysk virksomhed mener at have opfundet et produkt, der kan sikre, at virus ikke overføres ved håndtryk.